Neal Mohan

Neal Mohan (1973-yil 14-iyulda tugʻilgan) — amerikalik biznes boshqaruchisi, YouTubening hozirgi bosh ijrochi direktori.

Mohan Indiana shtatining Lafayette shahrida tugʻilgan. Bolaliginining koʻp qismini Qoʻshma Shtatlarda oʻtkazgan, keyin 1985-yilda oilasi bilan Hindistonga koʻchib oʻtgan. 1992-yilda yana AQShga koʻchib oʻtib, Stanford universitetida oʻqishga kirgan. Ektrotexnika boʻyicha mutaxassislik boʻyicha tahsil olgan va 1996-yilda universitetni tamomlagan. Mohan Accenture kompaniyasida ish boshlagan, soʻngra NetGravity deb nomlangan startapga qoʻshilgan. Kompaniyada tezda taniqli shaxsga aylangan.

2003-yilda biznes boshqaruvi magistri darajasini olish uchun Stanfordga qaytgan. DoubleClick kompaniyasi 1997-yilda NetGravity kompaniyasini sotib olganidan keyin, 1999-yilda Abacus Directni sotib olishi bilan bogʻliq jiddiy muammolarni boshdan kechira boshlagan; bu oxir-oqibatda birlashuvning amalda bekor qilinishiga olib kelgan. 2005-yilda DoubleClick kompaniyasining boʻlinishidan keyin bosh direktori etib tayinlangan David Rosenblatt tomonidan Mohan kompaniyaga ishga chaqirildi. Birgalikda ular kompaniyani qayta yoʻnaltirib, Google operatsiyalariga hali ham taʼsir qilishi aytiladigan reja tuzishgan.

DoubleClick 2007-yilda Google tomonidan sotib olingan boʻlib, bu xarid asosan Google ijrochi direktori Susan Wojcicki tomonidan amalga oshirilgan. Wojcicki va Mohan keyingi oʻn besh yil davomida birga ishladilar. 2015-yilda Mohan Wojcicki bosh direktor boʻlgan YouTube kompaniyasining CPOsiga aylandi. 2010-yillarning oxiri va 2020-yillarning boshlarida u kompaniyaning YouTube TV, YouTube Music, YouTube Premium va YouTube Shorts kabi koʻplab loyihalariga boshchilik qilgan. Wojcicki 2023-yil fevral oyida isteʼfoga chiqqanidan soʻng, Mohan YouTube bosh direktori lavozimini egalladi.

Yoshligi 
Neal Mohan 1973-yil 14-iyulda Indiana shtatining Lafayette shahrida tugʻilgan. Uning ota-onasi Aditya Mohan va Dipa Mohan lakhnaulik hindlar edi. Aditya Mohan 1970-yillarning boshlarida qurilish muhandisligi boʻyicha falsafa doktori darajasini olish uchun Qoʻshma Shtatlarga koʻchib oʻtgan, u Purdue universitetiga qabul qilingan0 Mohan AQSHning Michigan va Florida shtatlarida katta boʻlgan. 1985-yilda oilasi bilan Hindistonga koʻchib oʻtgan va keyingi yetti yilda St. Frencis kollejida oʻqigan. 1991- va 1992-yillar oraligʻida Mohan yana Qoʻshma Shtatlarga koʻchib oʻtgan. Stanford universitetida oʻqigan, 1996-yilda elektrotexnika mutaxassisligi boʻyicha oʻqishni tamomlagan.

Faoliyati

Accenture va NetGravity 
Oʻqishni tugatgandan soʻng, Mohan Arthur Andersenga tegishli boʻlgan Accenture kompaniyasida ishlagan. 1997-yilda NetGravity deb nomlangan startapga qoʻshilgan. Kompaniya faoliyatida asosiy shaxsga aylangan va uning nufuzini ancha kengaytirgan.

DoubleClick 
1997-yilda NetGravity DoubleClick tomonidan sotib olindi. Mohan Kaliforniyadan kompaniyaning Nyu Yorkdagi bosh qarorgohiga koʻchib oʻtdi. Keyingi bir necha yil ichida asta-sekin kompaniyaning markaziy biznes ishlariga koʻproq jalb qilindi. Mohan biznes operatsiyalari boʻyicha vitse-prezident boʻldi.

2003-yilda u biznes boshqaruvi boʻyicha magistraturada (BBM) oʻqish uchun Stanfordga qaytib keldi. Stanfordda boʻlganida, DoubleClick kompaniyasi 1999-yilda Abacus Direct kompaniyasini sotib olganidan keyin jiddiy muammolarga duch keldi. Hellman & Friedman kompaniyasi DoubleClick’ni sotib olib, Abacus Directʼni undan ajratib yuborishi bilan qoʻshilish amalda bekor qilindi. Hellman & Friedman kompaniyasi uzoq muddatli ijrochi David Rozenblattni kompaniya boʻlinishi natijasida DoubleClick kompaniyasining bosh direktori boʻlishini taklif qildi. Rozenblatt bu taklifni qabul qildi va Mohanni 2005-yilda BBM darajasini olganidan keyin Kaliforniyada qolish sharti bilan ishga jalb qildi.

Birgalikda Rozenblatt va Mohan DoubleClickni reklama almashinuvi, asosiy reklama texnologiyasi holatlari va keng qamrovli reklama tarmogʻiga yoʻnaltirilgan kompaniya sifatida tashkil etish rejasini tuzdilar. Bu reja 400 slayddan iborat PowerPoint taqdimotida bayon etilgan boʻlib, uni yaratgan yoki koʻrgan odamlar hozirgi kunda ham Googlening biznes rejalari uchun taʼsir koʻrsatishda davom etayotganini aytadilar. Reja 2005-yil dekabr oyida DoubleClick va Hellman & Friedman direktorlar kengashiga taqdim etildi va ular tomonidan maʼqullandi.

Google 

2007-yil 13-aprelda Google DoubleClickni 3,1 milliard AQSh dollariga sotib olishga rozi boʻldi. Bu harakatni asosan Google rahbari Susan Wojcicki uyushtirgan. Keyingi 15 yil davomida 2007-yilda Googlega rasman qoʻshilgan Mohan bilan keng koʻlamda ishladi va DoubleClick bilan integratsiyalashuv jarayonida muhim rol oʻynadi. Googleda ishlagan paytida Mohan kompaniyaning 2010-yilda 85 million AQSh dollari evaziga Invite Mediani sotib olish jarayonini boshqargan. YouTubeʼga oʻtishdan oldin, Googleda displey va video reklamalar boʻyicha katta vitse-prezident boʻlib ishlagan.

2011-yilda, endi Twitter direktorlar kengashi aʼzosi boʻlgan Rozenblatt, Mohanni bosh mahsulot direktori sifatida ishga olishga harakat qildi. Mohan deyarli bu taklifni qabul qilayotgan bir paytda, Google unga kompaniyada qolishi uchun 100 million AQSh dollari toʻladi. Facebookning sobiq yuqori lavozimli rahbari ham Googleda ishlayotgan paytida Mohanni ishga olishga harakat qilganini aytgan.

YouTube 

Mohan 2015-yilda YouTubega (Google shoʻba korxonasi) mahsulot direktori sifatida qoʻshildi. Kompaniyadagi faoliyati davomida  2010-yillarning oxiri va 2020-yillarning boshlarida YouTube Music, YouTube TV, YouTube Premium va YouTube Shorts kabi bir qator loyihalarni boshqargan. 2023-yil 16-fevralda Mohan Susan Wojcicki oʻrniga YouTube bosh direktori etib saylandi.

Boshqa tashabbuslari 
Mohan shuningdek, Microsoft bilan ham ishlagan va hozirda Stitch Fix va 23andMe kompaniyalari direktorlar kengashi aʼzosi.

Shaxsiy hayoti 
Mohan Hema Sareen Mohanga uylangan. Ayoli yigirma yil davomida notijorat va davlat farovonligi sohasida ishlagan. DoubleClick kompaniyasida ishlagan vaqtida Nyu Yorkda turmush qurishgan.

Manbalar

Havolalar 

 Neal Mohan Twitterda

Amerikalik bosh direktorlar
Asli hind Tamil millatiga mansub boʻlgan amerikaliklar
Yashayotgan insonlar
Indianalik ishbilarmonlar
1973-yilda tugʻilganlar
Stanford universiteti muhandislik maktabi bitiruvchilari
20-asr amerikalik ishbilarmonlari
21-asr amerikalik ishbilarmonlari
Google odamlari
YouTube